“ส.อ.ท.” เผยยอดส่งออกรถยนต์ มี.ค. วูบ 10% แตะ 93,840 คัน
“ส.อ.ท.” เผยยอดส่งออกรถยนต์ มี.ค. วูบ 10.21 % เหตุชิ้นส่วน-เซมิคอนดักเตอร์ขาดแคลน! ฉุดไตรมาสแรกปีนี้ ลดลง 5.81 % แตะ 243,124 คัน
“ส.อ.ท.” เผยยอดส่งออกรถยนต์ มี.ค. วูบ 10.21% เหตุชิ้นส่วน-เซมิคอนดักเตอร์ขาดแคลน! ฉุดไตรมาสแรกปีนี้ ลดลง 5.81 % แตะ 243,124 คัน
25 เม.ย. 2565

นายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) เปิดเผยว่า ยอดส่งออกรถยนต์สำเร็จรูปในเดือน มี.ค.65 อยู่ที่ 93,840 คัน ลดลง 10.21% จากเดือน มี.ค.64 แต่เพิ่มขึ้น 18.11% จากเดือน ก.พ.65
เนื่องจากมีปัญหาขาดแคลนชิ้นส่วนและเซมิคอนดักเตอร์ในรถยนต์นั่งบางรุ่น ส่งผลให้การผลิตและส่งออกลดลงในตลาดรถยนต์นั่ง เช่น เอเชีย, ออสเตรเลีย และยุโรป ยังคงต้องติดตามการสู้รบในยูเครนอย่างใกล้ชิดต่อไปที่อาจทำให้การขาดแคลนวัตถุดิบ ชิ้นส่วน และเซมิคอนดักเตอร์เพิ่มขึ้น โดยมีมูลค่าการส่งออก 55,853.30 ล้านบาท ลดลง 4.40% จากเดือน มี.ค.64
ขณะที่ยอดส่งออกรถยนต์สำเร็จรูปในช่วงไตรมาสแรกของปีนี้ (ม.ค.-มี.ค.65) อยู่ที่ 243,124 คัน ลดลงจากช่วงเดียวกันของปีก่อน 5.81% แต่มีมูลค่าการส่งออก 144,165.44 ล้านบาท เพิ่มขึ้นจากช่วงไตรมาสแรกของปีก่อน 0.86%